# data[].attributes.headline
Vildt vejrfænomen - det har du ALDRIG set så tæt på Danmark

# data[].attributes.subject
Vildt vejrfænomen - det har du ALDRIG set så tæt på Danmark

# data[].attributes.attachment_link.readable_text
Et vejr af nærmest amerikanske dimensioner ramte i går det nordlige Tyskland tæt på den danske grænse.

Himlen formørkedes i løbet af eftermiddagen i Schleswig-Holstein, og lige vest for Schleswig i byen Schuby nær Dannevirke observerede mange tyskere ved 18-tiden en markant og efter forholdene voldsom tornado hen over markerne, hvor vindmøllerne ellers stod næsten stille.

Tornadoen delte sig siden ganske spektakulært i to selvstændige, roterende tragtskyer - en tvillingetornado - og det var et yderst sjældent syn, som mange trods alt fik fanget med deres kameraer.

Videoen her over er taget af Daniel Thomsen, og han beretter til shz.de, at han blot var 300 meter fra den imponerende tvillingetornado.

Ingen kom til skade, og der er heller ikke meldt om skader på bygninger, da tornadoerne til stort held befandt sig over åbne marker.

Gunstige tornadoforhold

De tyske tornadoer blev dannet i en vejrsituation, som var særlig gunstig for bygeskyer og roterende luft - grundingredienserne i skypumper og tornadoer.

En svag koldfront lå lige nordøst for Schleswig søndag eftermiddag og aften, mens luften endnu var varm og fugtig over den nordligste tyske delstat.

Den varme og ustabile luft steg til vejrs og dannede bygeskyer, og under skyerne blev der trukket luft ind fra alle sider.

En rotation i de nederste luftlag nær overfladen blev derved skabt, og denne rotation blev forstærket, idet den opadstigende luft koncentrerede sig i opadrettede 'rør'.

Rotationen blev mere og mere intens efter samme princip, som man måske kender fra legepladsens karussel, når man trækker sig selv ind mod midten, og hastigheden derved øges - og en tornado blev dannet.

Den tyske tornado var med stor sandsynlighed en såkaldt EF1 på en skala fra EF0 til EF5 over tornadoers styrke.

Selvom tornadoen var intens og voldsom efter vores forhold i Nordvesteuropa, var den således kategorier under de kraftigste af slagsen i USA.

Derovre dannes de kraftige tornadoer under endnu voldsommere vejrforhold i de kraftige superceller, hvor hele uvejrsskyen roterer - på vore breddegrader er det oftest blot luften under skyen, som roterer.

Skypumper i Danmark

I Danmark havde vi stort set de samme vejr- og vindforhold i Sønderjylland og Vestjylland som i Tyskland, og hos os gav det anledning til adskillige skypumper.

Skypumpen er tornadoens lillebror og dannes efter samme principper, men er mindre intens.

Tornadoer kan dog også dannes i Danmark, og den kraftigste, der er observeret, optrådte den 11. februar 1962, hvor omkring 100 bygninger blev beskadiget og 500 træer knækkede nordvest for Holstebro.

Det er således meget sjældent, at vi er vidne til tornadoer af den kaliber i eller tæt på Danmark, og den tyske tvillingetornado er nok det voldsomste man har set billeddokumenteret så tæt på os.

# data[].attributes.attachment_link.title
Vildt vejrfænomen - det har du ALDRIG set så tæt på Danmark

# data[].attributes.attachment_link.description
Et vejr af nærmest amerikanske dimensioner ramte i går det nordlige Tyskland tæt på den danske grænse. Himlen formørkedes i løbet af eftermiddagen i Schleswig-Holstein, og lige vest for Schleswig i byen Schuby nær Dannevirke observerede mange tyskere ved 18-tiden en markant og efter forholdene voldsom tornado hen over markerne, hvor vindmøllerne ellers stod næsten stille.

# data[].attributes.headline
100 mennesker dræbt af voldsom regn i japan

# data[].attributes.subject
100 mennesker dræbt af voldsom regn i japan

# data[].attributes.headline
Oversigt over de dyreste naturkatastrofer i 2018

# data[].attributes.subject
Oversigt over de dyreste naturkatastrofer i 2018

# data[].attributes.attachment_link.readable_text
Når naturkræfterne raser er det om at komme i sikkerhed hurtigst muligt. Herefter kan regningen gøres op, og den kan blive astronomisk

Det viser en opgørelse af forsikringsselskabet AON.

Den har undersøgt de økonomiske tab af naturkatastrofer i det foregående år. I alt udgør de 225 milliarder dollar, hvilket svarer til svimlende 1,4 billioner danske kroner.

Selskabet har optalt 394 naturkatastrofer i 2018, og ekstremt vejr udgjorde størstedelen af de voldsomme begivenheder.

"2018 var endnu et aktivt år for globale naturkatastrofer. Mens der ikke var en enestående "mega"-katastrofe, var der 42 milliard-begivenheder, som gjorde året til et lidt over gennemsnitsår", siger Andy Marcell, direktør for forsikringer ved AON.
Tropiske cykloner var værst og dyrest
Den klart største og dyreste naturtrussel i 2018 var tropiske cykloner. Helt i top er orkanen Michael, som ramte USA i oktober.

Den kostede knap 112 milliarder danske kroner, og herefter følger orkanen Florence. På tredjepladsen over 2018 er skovbrandene i Californien i november.

Tørken i Central- og Nordeuropa, som vi også mærkede herhjemme, er nummer seks med økonomiske tab på knap 60 milliarder danske kroner.
Under halvdelen dækket
Ud af de økonomiske tab på 225 milliarder dollar var de 90 milliarder dækket af forsikringer, enten statslige eller private.

Rapporten peger på to store udfordringer i forbindelse med forsikringer af de voldsomme naturbegivenheder.

Forsikringsselskaberne belønner ikke virksomheder tilstrækkeligt for at forberede sig på ekstremt vejr. Det bør ændres, lyder det, for at opmuntre firmaerne til rettidig omhu.

Derudover peger analysen på, at vigtig infrastruktur i høj grad ikke er dækket af forsikringer.

2018 slog ikke rekorden for tab på grund af naturkatastrofer, men samlet er 2017 og 2018 de to år med historiens mest omkostningsfulde naturkatastrofer, der kan måles i en opgørelse som denne.

# data[].attributes.attachment_link.title
Opgørelse: Naturkatastrofer og ekstremt vejr kostede 1,4 billioner i 2018

# data[].attributes.attachment_link.description
Når naturkræfterne raser er det om at komme i sikkerhed hurtigst muligt. Herefter kan regningen gøres op, og den kan blive astronomisk Det viser en opgørelse af forsikringsselskabet AON. Den har undersøgt de økonomiske tab af naturkatastrofer i det foregående år. I alt udgør de 225 milliarder dollar, hvilket svarer til svimlende 1,4 billioner danske kroner.

# data[].attributes.body
https://www.dr.dk/nyheder/udland/voldsomme-skovbrande-mindst-23-omkommet-i-californien

# data[].attributes.attachment_link.readable_text
1. Cyklon i Bangladesh

13. november 1970 hærgede cyklonen Bhola Bangladesh med orkanagtige vindhastigheder. FN antager, at omkring 500.000 mennesker omkom ved katastrofen.

2. Jordskælv i Haiti

Et jordskælv med epicenter ca. 25 kilometer vest for Haitis hovedstad, Port-au-Prince, lagde 12. januar 2010 store dele af byen i ruiner, og det officielle antal omkomne nåede 316.000.

26. december 2004 fandt et undersøisk jordskælv sted ud for øen Sumatra i Indonesien. Skælvet blev målt til mellem 9,1 og 9,3 på richterskalaen og udløste op til 30 meter høje tsunamier, der ramte kysterne i otte asiatiske lande: Indonesien/Sumatra, Sri Lanka, Indien, Thailand, Myanmar, Maldiverne, Malaysia og Bangladesh. Omkring 250.000 døde.

4. Jordskælv i Kina

28. juli 1976 blev industribyen Tangshan i Kina ramt af et jordskælv. Omkring 242.000 døde.

Tyfonen Nina sendte i august 1975 mere end et års nedbør ned på 24 timer i det centrale Kina, hvilket resulterede i, at Banqiao-dæmningen brød sammen. Omkring 231.000 mistede livet.

2. maj 2008 ramte en cyklon Myanmar (tidl. Burma) med stor kraft. Cyklonen kostede op imod 100.000 mennesker livet.

En cyklon ramte det sydøstlige Bangladesh 29. april 1991 og dræbte over 131.000 mennesker.

Et jordskælv 8. oktober 2005 i Pakistan blev målt til 7,6 på richterskalaen - det værste skælv i regionen i mere end 100 år. Over 80.000 døde.

Et jordskælv rystede 12. maj 2008 den kinesiske by Chengdu, der ligger i den sydvestlige del af landet. Skælvet blev målt til mellem 7,9 og 8,0 på richterskalaen. Dødstallet nåede op på 87.000.

31. maj 1970 ramte et jordskælv Peru. Jordskælvet blev målt til 7,8 på richterskalaen og ødelagde byerne Casma, Huaraz og Chimbote i Nordperu. 70.000 mennesker mistede livet.
Kilder: The World Almanac and Book of facts, Infomedia m.fl.

# data[].attributes.attachment_link.title
Top-10: De værste naturkatastrofer de seneste 50 år

# data[].attributes.attachment_link.description
13. november 1970 hærgede cyklonen Bhola Bangladesh med orkanagtige vindhastigheder. FN antager, at omkring 500.000 mennesker omkom ved katastrofen. Et jordskælv med epicenter ca. 25 kilometer vest for Haitis hovedstad, Port-au-Prince, lagde 12. januar 2010 store dele af byen i ruiner, og det officielle antal omkomne nåede 316.000. 26.

# data[].attributes.body
https://www.dr.dk/nyheder/indland/sydamerikas-store-jordskaelv

# data[].attributes.headline
Voldsom tropisk cyklon har ramt ø-stat i Stillehavet

# data[].attributes.subject
Voldsom tropisk cyklon har ramt ø-stat i Stillehavet

# data[].attributes.attachment_link.readable_text
Gita ramte Tonga som en kategori 4-cyklon med vindhastigheder omkring 64 meter per sekund.

I ø-staten Tonga i Stillehavet begyndte man tirsdag oprydningen efter den voldsomme tropiske cyklon Gita, der ramte landet i løbet af natten.

Det skriver nyhedsbureauet AP.

Ramte som kategori 4-cyklon

Gita ramte Tonga som en kategori 4-cyklon - den næstkraftigste på skalaen - med vindhastigheder på omkring 64 meter per sekund eller 230 kilometer i timen.

Uvejret ødelagde adskillige bygninger og afbrød strømforsyningen mange steder, da cyklonens øje passerede lige syd om hovedstaden Nuku'alofa.

Ingen meldinger om omkomne

Der er ikke foreløbigt meldinger om omkomne i forbindelse med uvejret, hvilket må betegnes som tæt på et mirakel, hvis det fortsætter med at forholde sig sådan.

Miniputnationen, som ligger cirka 2000 kilometer nordøst for New Zealand, er hjem for omkring 105.000 indbyggere.

Gita bevæger sig det kommende døgn syd om Fiji, som slipper for det værste af uvejret, men Gita kan stadig give store mængder regn i landet.

# data[].attributes.attachment_link.title
Voldsom tropisk cyklon har ramt ø-stat i Stillehavet

# data[].attributes.attachment_link.description
Gita ramte Tonga som en kategori 4-cyklon med vindhastigheder omkring 64 meter per sekund. I ø-staten Tonga i Stillehavet begyndte man tirsdag oprydningen efter den voldsomme tropiske cyklon Gita, der ramte landet i løbet af natten. Det skriver nyhedsbureauet AP.

# data[].attributes.body
7-8 feb.  2009
173 mennesker omkom.
Mere end 2000 boliger ødelagt.

# data[].attributes.body
31. maj 1970
Jordskælvet blev målt til 7,8 på richterskalaen.

70000 mennesker mistede livet